open-index/open-wikipedia-markdown huggingface dataset:
Κορράδος του Χόενλοε-Σίλλινγκσφυρστ

Ο **Κορράδος** (γερμ. *Konrad*, 16 Δεκεμβρίου 1863 - 21 Δεκεμβρίου 1918) του Οίκου του Χόενλοε ήταν αριστοκράτης και πολιτικός, πρωθυπουργός της Αυστρίας (Κισλεϊθανίας) το 1906.

## Βιογραφία
Ο *Κορράδος Μαρία Ευσέβιος* ήταν το δεύτερο παιδί και ο δεύτερος γιος του Κωνσταντίνου του Χοενλόε-Σίλλινγκσφυσρτ, σταυλάρχη και διοικητή τού Ιππικού της Αυστροουγγαρίας, και της Μαρίας, κόρης του Νικολάου του Ζάυν-Βίττγκενσταϊν-Μπέρλενμπουργκ. Η μητέρα της Μαρίας, Καρολύνε, ήταν γνωστή για την υποστήριξή της στο συνθέτη Εκτόρ Μπερλιόζ και όταν διαζεύχθηκε, έζησε με το Φραντς Λιστ. Νεότερος αδελφός του Κορράδου ήταν ο Γοδεφρείδος των Χόενλοε-Σίλλινγκσφυρστ, αξιωματικός και διπλωμάτης.

Παρακολούθησε το Σκωτικό Γυμνάσιο και μετά σπούδασε νομικά στο Πανεπιστήμιο της Βιέννης το διάστημα 1883-87. Εισήλθε στην αυστριακή (Κισλαϊθανική, της εντεύθεν του ποταμού Λάιτα Αυστροουγγαρίας) πολιτική υπηρεσία στην Πράγα και αργότερα εργάστηκε στο αυτοκρατορικό και βασιλικό Υπουργείο Εσωτερικών. Διορίστηκε αξιωματούχος περιοχής (*bezirkshauptmann*) στο Τέπλιτς-Σέναου της Βοημίας (νυν *Τέπλιτσε* της Τσεχίας) και απέδειξε ότι είναι ένας άνδρας συμφιλιωτικός και κοινωνικά δίκαιος, όταν επέτυχε διευθέτηση μία απεργίας μεταλλωρύχων και χορήγησε άδεια παράστασης του έργου κοινωνικής κριτικής *[[Οι υφαντές]]* του Χάουπτμανν· οι δύο επιτυχίες αυτές τού έδωσαν το παρωνύμιο ο *Ερυθρός Πρίγκιψ*.

## Οικογένεια
Νυμφεύτηκε την κόμισσα Φραντσίσκα του Σένμπορν-Μπούχαϊμ. Απέκτησαν έξι παιδιά, μεταξύ των οποίων:

* *Αλφρέδος* Κωνσταντίνος Χλωδοβίκος Πέτρος Μαρία (1889 - 1948), Πρίγκιπας του Χοενλόε-Σίλλινγκσφυρστ.
* Έρβιν (1890 - 1950).
* Ουμβέρτος Φίλιππος Μαρία (1893 - 1969).
* Φραγκίσκη Άννα (1895 - 1946).
* *Φραγκίσκη* Μαρία Άννα (1897 - 1989).

## Παραπομπές


## Πηγές
* Hohenlohe on Encyclopedia of Austria 
* Hohenlohe on Austrian Commanders

Κατηγορία:Οίκος του Χοενλόε
Λαγκάδα Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Λαγκάδα (αποσαφήνιση)]]*

Η **Λαγκάδα** είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 350 μέτρα.

## Γενικά στοιχεία
Η Λαγκάδα βρίσκεται στα βόρεια όρια με την Περιφερειακή Ενότητα Άρτας σε απόσταση 28,5 χλμ. Β. από την Αμφιλοχία και 21,5 χλμ. ΝΑ. από την Άρτα και στα δυτικά του χωριού περνάει η Ιονία Οδός. Αναφέρεται επίσημα το 1836 να ορίζεται έδρα του τότε δήμου Θυάμου που ανήκε στο νομό Ακαρνανίας και Αιτωλίας. Σύμφωνα με το σχέδιο Καλλικράτης, μαζί με το Μενίδι, το Θεριακήσιο, το Ελαιοχώρι, τη Συκούλα και το Κατσούλι αποτελούν την Τοπική Κοινότητα Μενιδίου που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 59 κατοίκους.

## Παραπομπές

΄

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Ιωάννης Σαλβάτορ της Αυστρίας

O **Ιωάννης Σαλβάτορ** (γερμ. *Johann Salvator*, 25 Νοεμβρίου 1852 - 1890) του Οίκου των Αψβούργων-Λωρραίνης ήταν αρχιδούκας και πρίγκιπας της Αυστρίας και πρίγκιπας της Ουγγαρίας, Βοημίας και Τοσκάνης. Παραιτήθηκε από τους τίτλους του για να νυμφευτεί μοργανατικά και χρησιμοποιούσε το όνομα *Γιόχαν Ορτ*. 

Καθώς έκανε ιστιοπλοΐα με τη σύζυγό του τον Ιούλιο του 1890, εξαφανίστηκε και πιστεύεται ότι το σκάφος ναυάγησε σε καταιγίδα πλησίον του ακρωτηρίου Χορν. Στις 2 Φεβρουαρίου 1911 θεωρήθηκε νομικά εκλιπών.

## Βιογραφία
Ο *Ιωάννης Νέπομουκ Μαρία Αννουντσιάτα* (= *του Ευαγγελισμού*) *Ιωσήφ Ιωάννης Βαπτιστής Φερδινάνδος Βαλτάσαρ Λουδοβίκος Γκοντζάγκα Πέτρος Αλεξανδρινός Ζηνόβιος Αντωνίνος* ήταν το δέκατο παιδί και ο πέμπτος (τέταρτος επιβιώσας) γιος του Λεοπόλδου Β΄ της Τοσκάνης και της Μαρίας Αντωνίας των Βουρβόνων-Ισπανίας, κόρης του Φραγκίσκου Α΄ των Δύο Σικελιών.

Ακολούθησε σταδιοδρομία στον αυστριακό στρατό και ήταν καλός φίλος του αρχιδούκα Ροδόλφου της Αυστρίας, καθώς και οι δύο συμμερίζονταν φιλελεύθερες ιδέες.

Όταν χορηγήθηκε στη Βουλγαρία αυτονομία από την Οθωμανική Αυτοκρατορία, ο Ιωάννης Σαλβάτορ ήταν ένας υποψήφιος για τον θρόνο. Τελικά, το 1879 εξελέγη ο Αλέξανδρος του Μπάττενμπεργκ από τον Οίκο της Έσσης. Κατά την αυστριακή κατοχή της οθωμανικής Βοσνίας-Ερζεγοβίνης το 1878, ο Ιωάννης Σαλβάτορ τέθηκε διοικητής μοίρας ενός κατοχικού στρατού και κέρδισε πολυάριθμες τιμές.

Το 1889 παραιτήθηκε από τη διοίκηση τού στρατού και αποκήρυξε τον τίτλο του και τα προνόμια που απολάμβανε ως μέλος της αυτοκρατορικής Οικογένειας της Αυστρίας. Υιοθέτησε το όνομα *Γιόχαν Ορτ*· το επώνυμο προέρχεται από το Κάστρο Ορτ πού κατείχε.

Νυμφεύτηκε μοργανατικά το 1889 τη Λουντμίλλα "*Μίλλι*" Στούμπελ, χορεύτρια όπερας στο Λονδίνο. Το 1890 το σκάφος που επέβαιναν, εξαφανίστηκε κοντά στη Νότιο Αμερική. Στις 2 Φεβρουαρίου 1911 θεωρήθηκε εκλιπών βάσει του νόμου.

## Πρόγονοι





## Παραπομπές


## Πηγές
* Newspaper clippings about Archduke Johann Salvator of Austria in the 20th Century Press Archives of the ZBW

Κατηγορία:Οίκος των Αψβούργων-Λωρραίνης
Οινανθικό οξύ

Το **οινανθικό οξύ** ή **επτανικό οξύ** (αγγλικά: *(o)enanthic acid* ή *heptanoic acid*) είναι οργανική ένωση με μοριακό τύπο **[[C7H14O2|C<sub>7</sub>H<sub>14</sub>O<sub>2</sub>]]**. Πιο συγκεκριμένα, είναι κορεσμένο καρβοξυλικό οξύ με μη διακλαδισμένη ανθρακική αλυσίδα επτά (7) ατόμων. Το χημικά καθαρό επτανικό οξύ, στις κανονικές συνθήκες περιβάλλοντος είναι ελαιώδες υγρό με δυσάρεστη, ταγκή οσμή. Συνεισφέρει την οσμή του σε κάποια ταγκισμένα έλαια. Είναι ελαφρά μόνο υδατοδιαλυτό, αλλά πολύ ευδιάλυτο στην αιθανόλη και στον διαιθυλαιθέρα.

## Παραγωγή
μικρογραφία|Ρικινολεϊκό οξύ
Ο μεθυλεστέρας του ρικινολεϊκού οξέος, που λαμβάνεται από το καστορέλαιο, είναι η κύρια εμπορική πρόδρομη ένωση για το επτανικό οξύ. Η πυρόλυση του ρικινολεϊκού μεθυλεστέρα δίνει 10-ενδεκενικό μεθυλεστέρα και επτανάλη. Η τελευταία οξειδώνεται με ατμοσφαιρικό αέρα (περιέχει οξυγόνο), σχηματίζοντας με τη σειρά της επτανικό οξύ. Περίπου 20.000 τόνοι επτανικού οξέος καταναλώθηκαν στην Ευρώπη και τις ΗΠΑ το 1980.

## Εφαρμογές
Το επτανικό οξύ χρησιμοποιείται για την παραγωγή εστέρων του, όπως ο επτανικός αιιθυλεστέρας, που με τη σειρά του χρησιμοποιείται σε αρώματα και σε τεχνητά αρωματικά πρόσθετα.

Χρησιμοποιήθηκε, ακόμη, για την εστεροποίηση στεροειδών για την παραγωγή φαρμάκων, όπως η οινανθική τεστοστερόνη, η οινανθική τρενμπολόνη, οινανθική δροστανολόνη και η οινανθική μεθενολόνη (*Primobolan*).

Το τριγλυκερίδιο του επτανικού οξέος ονομάζεται τριεπτανοΐνη και χρησιμοποιείται σε ορισμένες κλινικές καταστάσεις ως διαιτητικό πρόσθετο.

## Παρατηρήσεις και αναφορές


Κατηγορία:C7
Κατηγορία:Αλκανικά οξέα
Κατηγορία:Λιπαρά οξέα
North Cyprus Airlines

Η **North Cyprus Airlines** () ιδρύθηκε από την κυβέρνηση της Τουρκικής Δημοκρατίας της Βόρειας Κύπρου (ΤΔΒΚ) λίγο μετά την πτώχευση της Cyprus Turkish Airlines τον Ιούνιο του 2010.

Σύμφωνα με τις τουρκοκυπριακές αρχές, το 60% του συνόλου των μετοχών θα ανήκουν σε ιδιώτες και το 30% θα ανήκει στο δημόσιο τομέα. Σύμφωνα με μια συμφωνία με τον εθνικό αερομεταφορέα της Τουρκίας, τις Τουρκικές Αερογραμμές (ΤΑ), η ΤΑ θα κατέχει το υπόλοιπο 10% των μετοχών της νεοσύστατης North Cyprus Airlines και θα είναι υπεύθυνη για την παροχή νέου στόλου στην αεροπορική εταιρεία της ΤΔΒΚ. Η KKHY θα αρχίσει να λειτουργεί με το αρχικό προϋπολογισμό 15.000.000 δολαρίων και θα γίνει συνδεδεμένο μέλος της Star Alliance.

Οι τακτικές πτήσεις θα πραγματοποιούνται από το διεθνές αεροδρόμιο Ερτσάν και σχεδιάζεται να πετά σε 11 προορισμούς σε όλο τον κόσμο, συμπεριλαμβανομένων προορισμών στην Τουρκία και το Ηνωμένο Βασίλειο, καθώς και πολλούς άλλους προορισμούς στη Δυτική και Βόρεια Ευρώπη. Διευθύνων σύμβουλος ορίστηκε ο Ορχάν Σιβρίκαγια.

Αυτή τη στιγμή η ανάπτυξη και λειτουργία της North Cyprus Airlines έχει παγώσει.

## Παραπομπές

Κατηγορία:Ευρωπαϊκές αεροπορικές εταιρείες
Αρχαιολογικό Μουσείο Πάφου

Το **Αρχαιολογικό Μουσείο Πάφου** είναι μουσείο στην Πάφο της δυτικής Κύπρου. Τα εκθέματα του μουσείου χρονολογούνται από τη Νεολιθική εποχή έως το 1700 μ.Χ.. Το μουσείο διαθέτει πέντε αίθουσες που παρουσιάζουν εκθέματα που χρονολογούνται από τη Νεολιθική εποχή μέχρι το Μεσαίωνα. Τα περισσότερα εκθέματα βρέθηκαν στην Παλαίπαφο (Κούκλια), τη Νέα Πάφο (Πάφος) και τη Μάριον-Αρσινόη (Πόλις), ενώ εκθέματα προέρχονται και από τις πόλεις Πέγεια, Κισσόνεργα, Λέμπα, Πάνω Αρόδες, Σαλαμιού, Ακουρδάλια, Πωμός, Κιδάσι, Γεροσκήπου και σε άλλα μέρη. Η συλλογή περιλαμβάνει σκελετικά υπολείμματα τα οποία ανακτήθηκαν από 31 τάφους στην ανατολική παραλία της αρχαίας πόλης της Νέας Πάφου το 1980-83.

## Παραπομπές


Κατηγορία:Δήμος Πάφου
Κατηγορία:Αρχαιολογικά μουσεία στην Κύπρο
Πειρατεία στην Καραϊβική

μικρογραφία|365x365εσ| Χάρτης της Καραϊβικής και της Κεντρικής Αμερικής
Η **πειρατεία στην Καραϊβική** ξεκίνησε στα τέλη του 16ου αιώνα με αρχές του 17ου αιώνα και τελείωσε το 1720 περίπου, μετά την ενίσχυση του αγώνα για τη καταπολέμηση της πειρατείας από τη Μεγάλη Βρετανία, τη Γαλλία και την Ισπανική Αυτοκρατορία.

Οι πιο κοινές μορφές της θαλάσσιας εγκληματικότητας στην Καραϊβική ήταν η πειρατεία και οι επιδρομές. Η πειρατεία στην Καραϊβική επέφερε σοβαρές επιπτώσεις στην κοινωνικοοικονομική και πολιτική κατάσταση στις Δυτικές Ινδίες για αρκετούς αιώνες. Συνέβαλε στην πτώση της ναυσιπλοΐας, της γεωργίας, της βιοτεχνίας και του εμπορίου. Αφετέρου απέφερε σημαντικά οφέλη σε εκείνους που συμμετείχαν σε παράνομες πειρατικές δραστηριότητες στη Καραϊβική.

## Διάσημοι πειρατές της Καραϊβικής
αριστερά|μικρογραφία|255x255εσ|Χένρι Μόργκαν
* **[[Χένρι Μόργκαν]]** (1635 - 25 Αυγούστου 1688).
* **[[Μαυρογένης (πειρατής)|Έντουαρντ Τιτς]]** ή **Μαυρογένης** - ο διάσημος Άγγλος πειρατής, που έδρασε στην Καραϊβική το 1716 - 1718.
* **[[Βαρθολομαίος Ρόμπερτς]]**
* Μπόνυ Άνν
* Μαίρυ Ρίντ
* Κάλικο Τζάκ Ράκχαμ
* **Henry Every**
* **Charles Vane**
* **[[Αμάρο Πάργο]]**

## Η πειρατεία στην Καραϊβική στην τέχνη

### Στη βιβλιογραφία
Η πειρατεία της Καραϊβικής αναφέρεται σε πολλά μυθιστορήματα του τέλους του 19ου αιώνα.

### Στον κινηματογράφο
Αρκετές ταινίες καλύπτουν το θέμα της πειρατείας στην Καραϊβική.Οι Πειρατές της Καραϊβικής είναι η γνωστότερη σειρά ταινιών για τη πειρατεία στη Καραϊβική. Η σειρά Black Sails αφηγείται την ιστορία του καπετάνιου Φλιντ.

### Στα παιχνίδια
Από το 2000, ρώσοι προγραμματιστές παράγουν και αναπτύσσουν τη δημοφιλή σειρά παιχνιδιών Corsairs.

Το βιντεοπαιχνίδι Assassin's Creed IV: Black Flag είναι αφιερωμένο στην περίοδο πειρατείας στην Καραϊβική.

## Παραπομπές


Κατηγορία:Πειρατεία
Κατηγορία:Καραϊβική
Κωνσταντίνος του Χοενλόε-Σίλλινγκσφυρστ

Ο **Κωνσταντίνος** (γερμ. *Konstantin*, 8 Σεπτεμβρίου 1828 - 14 Φεβρουαρίου 1896) του Οίκου του Χοενλόε ήταν αυτοκρατορικός και βασιλικός πρώτος σταυλάρχης (*Obersthofmeister*, αρχηγός του προσωπικού της βασιλικής Αυλής) και στρατηγός του Ιππικού της Αυστροουγγαρίας.

## Βιογραφία
Ο *Κωνσταντίνος Βίκτωρ Ερνέστος Αιμίλιος Κάρολος Αλέξανδρος Φρειδερίκος* ήταν το όγδοο παιδί και ο έκτος γιος του Φραγκίσκου Ιωσήφ του Χοενλόε-Σίλλινγκσφυρστ και της Κωνσταντίας, κόρης του Καρόλου Λουδοβίκου του Χοενλόε-Λάνγκενμπουργκ.

Αδελφοί του ήταν ο Βίκτωρ Α΄, πρόεδρος της πρωσικής Άνω Βουλής των Λόρδων, ο Χλωδοβίκος, πρωθυπουργός της Βαυαρίας, Πρωσίας και Γερμανίας και ο καρδινάλιος Γουσταύος Αδόλφος.

Νυμφεύτηκε τη Μαρία, κόρη του Νικολάου του Ζάυν-Βίττγκενσταϊν-Μπέρλενμπουργκ-Λούντβιγκσμπουργκ και της Καρολύνε του Ζάυν-Βίττγενκσταϊν. Η Καρολύνε ήταν θαυμάστρια και ενθάρρυνε τον Εκτόρ Μπερλιόζ και αφού διαζεύχθηκε, έζησε με τον Φραντς Λιστ. Το 1861 ο Κωνσταντίνος αγόρασε το Παλάτι Ντόμπνερ-Ντόμπεναου στη Βιέννη και το ζεύγος μετακινήθηκε το επόμενο έτος εκεί. Η Μαρία έγινε προστάτιδα της πολιτιστικής ζωής και υποστηρίκτρια των κοινωφελών της ιδρυμάτων.

## Οικογένεια
Νυμφεύτηκε το 1859 τη Μαρία, κόρη του Νικολάου του Ζάυν-Βίττγκενσταϊν-Μπέρλενμπουργκ-Λούντβιγκσμπουργκ, και είχε έξι τέκνα:
* Φραγκίσκος Ιωσήφ (1861 - 1871).
* Κορράδος (1863 - 1918), πρωθυπουργός της Αυστροουγγαρίας.
* Φίλιππος (1864 - 1942), μοναχός των Βενεδικτίνων με το όνομα *πατήρ Κωνσταντίνος*.
* Γοδεφρείδος (1867 - 1932), αξιωματικός της Αυστροουγγαρίας και διπλωμάτης κατά τον Α΄ Παγκόσμιο Πόλεμο.
* Βόλφγκανγκ (1869 - 1883).
* Δωροθέα (1872 - 1954).

## Παραπομπές


## Πηγές
* "Hohenlohe-Schillingsfürst Konstantin Prinz zu". In: Österreichisches Biographisches Lexikon 1815–1950 (ÖBL). Vol. 2, Austrian Academy of Sciences, Vienna 1959, p. 393 f. (Direct links to "p. 393", "p. 394")
* Martina Winkelhofer-Thyri: Prinz Constantin zu Hohenlohe-Schillingsfürst (1828–1896). Der große Unbekannte am Wiener Hof. In: Alma Hannig, Martina Winkelhofer-Thyri (Hrsg.): Die Familie Hohenlohe. Eine europäische Dynastie im 19. und 20. Jahrhundert. Verlag Böhlau, Köln 2013, ISBN 978-3-41222201-7, S. 181–198.

Κατηγορία:Οίκος του Χοενλόε
Άγιος Γεώργιος Νικήτης

Ο **Άγιος Γεώργιος Νικήτης** είναι, σήμερα, περιοχή και παραλία 3 χιλιόμετρα από την Νικήτη Χαλκιδικής όπου υπάρχει ξωκλήσι του Αγίου χτισμένο στα ερείπια βασιλικής του χωριού που υπήρχε εκεί στους Παλαιοχριστιανικούς χρόνους. 

Ο οικισμός, που υπήρχε από τους ελληνιστικούς και ρωμαϊκούς χρόνους, καταστράφηκε από τις βαρβαρικές επιδρομές του 6ου αιώνα πιθανότατα αυτή του 540 όπου οι Ούννοι κατέστρεψαν την Κασσάνδρεια και πολλούς οικισμούς της Χαλκιδικής. Πριν την επιδρομή ο οικισμός είχε δύο βασιλικές που καταστράφηκαν εντελώς ενώ μέρος των κατοίκων που σώθηκε μετοίκησε στην Νικήτη και ο χώρος εγκαταλείφθηκε οριστικά. 

Ανασκαφές στην βασιλική του Αγίου Γεωργίου έχουν δείξει ότι χτίστηκε τον 5ο αιώνα στα ερείπια ειδωλολατρικού ναού κι έχουν ανεβρεθεί ψηφιδωτά και επιγραφές.

## Παραπομπές


Κατηγορία:Εγκαταλελειμμένοι οικισμοί στην Ελλάδα
Κατηγορία:Βυζαντινοί οικισμοί
Πετσάλια Αιτωλοακαρνανίας

Τα **Πετσάλια** είναι ορεινό χωριό στην Περιφερειακή Ενότητα Αιτωλοακαρνανίας σε υψόμετρο 600 μέτρα. Βρίσκεται στα βόρεια όρια με την περιφερειακή Ενότητα Άρτας, στις βορειοανατολικές πλαγιές του Μακρυνόρους,  σε απόσταση 55 χλμ. Β.-ΒΑ. της Αμφιλοχίας και 33,5 χλμ. Α.-ΝΑ. από την Άρτα. Επίσημα αναφέρεται για πρώτη φορά το 1940 να ανήκει στην τότε κοινότητα Πατιοπούλου. Σύμφωνα με το σχέδιο Καλλικράτης, μαζί με τον Θύαμο, τα Διακόπια, το Πατιόπουλο και τη Φράγκου αποτελούν την Τοπική Κοινότητα Πατιοπούλου που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 85 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Πηγάδια Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Πηγάδια ]]*

Τα **Πηγάδια** είναι ορεινό χωριό στην Περιφερειακή Ενότητα Αιτωλοακαρνανίας σε υψόμετρο 840 μέτρα. Βρίσκεται στα βορειοδυτικά όρια με την Περιφερειακή ενότητα Ευρυτανίας, δυτικά του Αχελώου ποταμού και βόρεια της τεχνητής λίμνης των Κρεμαστών, σε απόσταση 61 χιλιόμετρα ΒΑ. της Αμφιλοχίας. Επίσημα αναφέρεται για πρώτη φορά το 1928 να ανήκει στην τότε κοινότητα Σακαρετσίου (Περδικάκι). Σύμφωνα με το σχέδιο Καλλικράτης, μαζί με το Περδικάκι αποτελούν την Τοπική Κοινότητα Περδικακίου που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 47 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Ρόλαντ Γκέργκι

Ο **Ρόλαντ Γκέργκι** (Ουγγρικά: *Roland Gergye*, 24 Φεβρουαρίου 1993, Κάποσβαρ) είναι Ούγγρος διεθνής πετοσφαιριστής, ο οποίος αγωνίζεται με τη φανελα του Ολυμπιακού Πειραιώς στο Πρωτάθλημα Ελλάδας στη θέση του ακραίου.

## Συλλογικοί Τίτλοι - Διακρίσεις
### Διεθνείς διοργανώσεις
**[[CEV Cup πετοσφαίρισης ανδρών|Κύπελο CEV]]
*  **2η θεση**: 2018 ([[Γαλατασαράι|Γαλατασαράι Κωνσταντινούπολης]])

=== Εθνικά Πρωταθλήματα ===
**3 Πρωταθλήματα Ογγαρίας
* 2010-11, 2011-12, 2012-13 (Βόλεϊ Κάποσβαρ)
**1 Πρωτάθλημα Γερμανίας
* 2014-15 (Β.Φ.ΜΠ. Φριντρισάφεν)
** **2η Θέση**: 2013-14 (Β.Φ.ΜΠ. Φριντρισάφεν)
* **Πρωτάθλημα Τουρκίας
** **3η Θέση**: 2018-19 (Γαλατασαράι Κωνσταντινούπολης)

### Εθνικά Κύπελλα
**3 Κύπελλα Ουγγαρίας
* 2011, 2012, 2013 (Βόλεϊ Κάποσβαρ)
**2 Κύπελλα Γερμανίας
* 2014, 2015 (Β.Φ.ΜΠ. Φριντρισάφεν)

Κατηγορία:Ούγγροι πετοσφαιριστές
Κατηγορία:Πετοσφαιριστές ΟΣΦΠ
Κατάλογος πόλεων της Συρίας

Η χώρα της Συρίας είναι διαιρεμένη διοικητικά σε 14 κυβερνεία, τα οποία υποδιαιρούνται σε 65 επαρχίες. Κάθε ένα από τα κυβερνεία και τις επαρχίες έχει το δική του έδρα, εκτός από το Κυβερνείο Ριφ Ντιμάσκ και την Επαρχία Μαρκάζ Ριφ Ντιμάσκ. Κάθε επαρχία φέρει το ίδιο όνομα με το διοικητικό της κέντρο, με εξαίρεση την Επαρχία του Όρους Συμεών, όπου η έδρα της είναι η πόλη Χαλέπι.

## Έδρες Κυβερνείων και Επαρχιών
Εξήντα τέσσερις από τις 65 επαρχίες της Συρίας έχουν μια πόλη που εξυπηρετεί ως περιφερειακή πρωτεύουσα (διοικητικό κέντρο). Η Μαρκάζ Ριφ Ντιμάσκ είναι μια επαρχία χωρίς επίσημο περιφερειακό κέντρο.

Η πόλη της Δαμασκού λειτουργεί ως κυβερνείο και επαρχία. Το Κυβερνείο Ριφ Ντιμάσκ δεν έχει επίσημο κέντρο και η έδρα του είναι στη Δαμασκό.

Οι πρώτες 13 πόλεις του καταλόγου αποτελούν και την έδρα των κυβερνείων τους, καθώς και των επαρχιών τους.

Τα αριθμητικά στοιχεία του πληθυσμού προέρχονται από την επίσημη απογραφή του 2004.

[μικρογραφία|δεξιά|400px|<center>[Κυβερνεία της Συρίας

]]

## Άλλες πόλεις

## Δείτε επίσης
* Επαρχίες της Συρίας
* Κυβερνεία της Συρίας

## Παραπομπές


Κατηγορία:Πόλεις της Συρίας
Κατηγορία:Κατάλογοι πόλεων
Speed of Light (τραγούδι, Iron Maiden)

Το "**Speed of Light**" είναι ένα τραγούδι του βρετανικού heavy metal συγκροτήματος Iron Maiden, το οποίο συμπεριλήφθηκε στον δέκατο-έκτο δίσκο τους, ονόματι *[[The Book of Souls]]* (2015). Το κομμάτι κυκλοφόρησε και ως single, το πρώτο από τον παραπάνω δίσκο, από τα συνολικά δύο. Αρχικά κυκλοφόρησε σε ψηφιακή μορφή, όμως στη συνέχεια κυκλοφόρησε αποκλειστικά στην Best Buy, στις Ηνωμένες Πολιτείες.

Για την προώθηση του τραγουδιού, κυκλοφόρησε και video clip, το οποίο δημιουργήθηκε από τον Llexi Leon, στο οποίο γίνεται μία αναδρομή στην ιστορία των βιντεοπαιχνιδιών, με πρωταγωνιστή τη μασκότ του σχήματος, Eddie. Τα οπτικά εφέ του, δημιουργήθηκαν από τον The Brewery.

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2015
Κατηγορία:Singles του 2015
Κατηγορία:Τραγούδια των Iron Maiden
Κατηγορία:Singles της Parlophone
El Dorado (τραγούδι, Iron Maiden)

To "**El Dorado**" είναι ένα τραγούδι του βρετανικού heavy metal συγκροτήματος Iron Maiden, το οποίο συμπεριλήφθηκε στον δέκατο-πέμπτο δίσκο τους, ονόματι *[[The Final Frontier]]* (2010). To κομμάτι κυκλοφόρησε και ως single, το μοναδικό από αυτόν τον δίσκο. Το single έγινε διαθέσιμο ψηφιακά στις 8 Ιουνίου του 2010, από την επίσημη ιστοσελίδα του σχήματος, μία μέρα πριν την έναρξη της περιοδείας τους, για τον νέο τους δίσκο. Το single έφερε εξώφυλλο σχεδιασμένο από τον Άντονι Ντράι, το οποίο βασίστηκε σε δημοφιλές κόμικ τηw δεκαετίαw του 50', του Γουίλιαμ Γκάινς, της EC Comics. 

Οι στίχοι του κομματιού, βάσει του Μπρους Ντίκινσον, είναι μία κυνική κριτική στη διεθνή χρηματοπιστωτική κρίση του 2007-08, συγκρίνοντας του τραπεζίτες, με αυτούς που πούλησαν τον μύθο του Ελ Ντοράντο. Το 2011, το κομμάτι κέρδισε και στα βραβεία Grammy, στην κατηγορία *Best Metal Performance*, κι έγινε το πρώτο τραγούδι του σχήματος που το καταφέρνει, μετά από δύο υποψηφιότητες: το Fear of the Dark, το 1994 και το The Wicker Man, το 2001.

## Παραπομπές


## Εξωτερικοί σύνδεσμοι
*El Dorado on Official Iron Maiden website

Κατηγορία:Τραγούδια του 2010
Κατηγορία:Singles του 2010
Κατηγορία:Τραγούδια των Iron Maiden
Κατηγορία:Singles της EMI Records
Νάστρο ντ' Αρτζέντο

Τα ***Βραβεία Νάστρο ντ' Αρτζέντο*** (**[[Ιταλική γλώσσα|ιταλικά]]: Nastro d'Argento**), είναι ένα ιταλικό κινηματογραφικό βραβείο που απονέμεται κάθε χρόνο από  το 1946 από την Εθνική Ένωση Δημοσιογράφων Ιταλικού Κινηματογράφου (**Sindacato Nazionale Giornalisti Cinematografici Italiani**).
Το Νάστρο ντ' Αρτζέντο λέγεται ότι είναι το παλαιότερο βραβείο κινηματογράφου στην Ευρώπη.

## Ιστορία
Η ένωση δημοσιογράφων Ιταλικού κινηματογράφου ιδρύθηκε το ίδιο έτος κατά το οποίο δημιουργηθηκαν τα βραβεία Νάστρο ντ' Αρτζέντο το 1946, από μια ομάδα δημοσιογράφων και κριτικών ταινιών, μερικοί  από τους οποίους αργότερα έγιναν σκηνοθέτες (ο Στένο και ο Μάριο Σολντάτι, ο οποίος ήταν και ο πρώτος πρόεδρος) και (Μικελάντζελο Αντονιόνι, Άντονιο Πιετραντζέλι).

Ο πρώτος κανονισμός ήταν που προκάλεσε τη
δημιουργία του Νάστρο ντ' Αρτζέντο για να  «προωθήσει τη συνεχή καλλιτεχνική, τεχνική και βιομηχανική βελτίωση του ιταλικού κινηματογράφου και να τιμήσει  τις σημαντικές ταινίες του».

Η τελετή απονομής των βραβείων πραγματοποιήθηκε για πρώτη φορά στη Ρώμη το 1946, στο Hotel de Russie. Οι επόμενες τελετές πραγματοποιήθηκαν κυρίως μεταξύ της Ρώμης και της Ταορμίνας, με εξαίρεση ορισμένες τελετές (όπως στη Φλωρεντία, μετά την πλημμύρα του 1966, ως ένδειξη αλληλεγγύης) και επίσης στο Σορέντο.

Τα βραβεία απονέμονται: στην καλύτερη ταινία της χρονιάς, στον σκηνοθέτης της καλύτερης ταινίας, στους ηθοποιούς και τεχνικούς. Το Νάστρο ντ' Αρτζέντο είναι μαζί με τα Νταβίντ ντι Ντονατέλο, βραβεία που προωθούνται από την Εθνική Ακαδημία Ιταλικού Κινηματογράφου.

## Κατηγορίες
*Νάστρο ντ' Αρτζέντο Καλύτερης Ταινίας
*Νάστρο ντ' Αρτζέντο Καλύτερης Κωμωδίας
*Νάστρο ντ' Αρτζέντο Καλύτερου Σκηνοθέτη
*Νάστρο ντ' Αρτζέντο Καλύτερου Σεναρίου
*Νάστρο ντ' Αρτζέντο Καλύτερου Παραγωγού
*Νάστρο ντ' Αρτζέντο Καλύτερου Ηθοποιού
*Νάστρο ντ' Αρτζέντο Καλύτερης Ηθοποιού
*Νάστρο ντ' Αρτζέντο Καλύτερου Β' Ανδρικού Ρόλου
*Νάστρο ντ' Αρτζέντο Καλύτερου Β' Γυναικείου Ρόλου 
*Νάστρο ντ' Αρτζέντο Καλύτερης Σκηνογραφίας
*Νάστρο ντ' Αρτζέντο Καλύτερου Μόνταζ
*Νάστρο ντ' Αρτζέντο Καλύτερου Τραγουδιού
*Νάστρο ντ' Αρτζέντο Καλύτερης Μουσικής
*Νάστρο ντ' Αρτζέντο Καλύτερης Ενδυμασίας
*Νάστρο ντ' Αρτζέντο Καλύτερου Ήχου
*Νάστρο ντ' Αρτζέντο Καλύτερης Ξένης Ταινίας
*Νάστρο ντ' Αρτζέντο Καλύτερης Ταινίας Μικρού Μήκους
*Νάστρο ντ' Αρτζέντο Καλύτερου Ντοκιμαντέρ
*Νάστρο ντ' Αρτζέντο Καλύτερης Ευρωπαίκης Ταινίας

## Παραπομπές
## Εξωτερικοί σύνδεσμοι

*Βραβεία Νάστρο ντ' Αρτζέντο στο Cinemagazineweb.it  
*Νάστρο ντ' Αρτζέντο στη IMDb.com 

Κατηγορία:Κινηματογραφικά βραβεία στην Ιταλία
Κανγκ Σουλ-γκι

Η **Κανγκ Σούλ-γκι** (Κορεατικά: 강슬기 Αγγλικά: Kang Seulgi) είναι Νοτιοκορεάτισσα τραγουδίστρια και ηθοποιός. Αποτελεί μέλος του γυναικείου συγκροτήματος Red Velvet.

## Ζωή και καριέρα

### 1994-2014: Πρώιμη ζωή και την καριέρα ξεκίνημα
Η Κανγκ Σουλ-γκι γεννήθηκε στις 10 Φεβρουαρίου 1994 στο Άνσαν του Γκιόνγκι-ντο στη βορειοδυτική Νότια Κορέα. Η οικογένεια της αποτελείται από τους γονείς της και τον μεγαλύτερο αδελφό της. Σπούδασε στο γυμνάσιο Άνσαν Μπιόλμανγκ. Μιλάει κορεάτικα και ιαπωνικά.

Η Κανγκ ξεκίνησε την μουσική της εκπαίδευση της στην SM Entertainment το 2007. Στις 2 Δεκεμβρίου 2013, ήταν μια από τους τρεις πρώτους εκπαιδευόμενους που εισήχθησαν από το εγχείρημα προντεμπούτου της SM Entertainment, SM Rookies, παράλληλα με τα μέλη των NCT, Τζένο και Τέγιονγκ.

Τον Ιούλιο του 2014, εμφανίστηκε στο τραγούδι Butterfly του Χένρι Λάου.

Στις 1 Αυγούστου 2014, η Κανγκ έκανε το επίσημο ντεμπούτο της ως μέλος των Red Velvet.

### 2015–σήμερα: Σόλο δραστηριότητες
Τον Ιανουάριο του 2015, πρωταγωνίστησε σε μιούζικαλ της SM Entertainment, παίζοντας τον πρωταγωνιστικό ρόλο της Ντόροθι. Από τον Απρίλιο μέχρι το Μάιο, συμμετείχε στο πρόγραμμα Off to School του JTBC.

Τον Ιούλιο του 2016 κυκλοφόρησε ένα τραγούδι για λογαριασμό της δραματικής σειράς Uncontrollably Fond του KBS2.

Τον Ιανουάριο του 2017, κυκλοφόρησε το τραγούδι "You're the Only One I See" με την Γουέντι για το δράμα του KBS2 *Hwarang: The Poet Warrior Youth*. Κυκλοφόρησε ένα ντουέτο με τίτλο "Darling U" στις 22 Ιανουαρίου για το SM Station.

Τον Φεβρουάριο του 2018, η Σουλ-γκι επιβεβαιώθηκε ως μέλος του καστ της *Law of the Jungle in Mexico*. Τον Απρίλιο του 2018 η Σούλγκι επελέχθη ως ηθοποιός για την σειρά του JTBC *Secret Unnie* με τη Σούνμι. Εμφανίστηκε επίσης στο "Selfish" της Μούνμπιουλ, το οποίο κυκλοφόρησε στις 23 Μαΐου 2018. Τον Σεπτέμβριο κυκλοφόρησε το σινγκλ "Wow Thing" ως μέλος της ομάδας Station Young, με την Soyeon, την SinB και τνν Τσούνγκχα.

## Φιλμογραφία
### Υποδοχή
* 2017 - Idol Drama Operation Team
* 2018 - Law of the Jungle in Mexico
* 2018 - Cool Kids
### Ταινίες
* 2015 - *SMTown: The Stage*
### Τηλεοπτικές σειρές
* 2016 - *[[Descendants of the Sun]]*
### Μουσικά θέατρα
* 2014 - *School Oz*

## Παραπομπές


Κατηγορία:Νοτιοκορεάτισσες τραγουδίστριες
Κατηγορία:Νοτιοκορεάτισσες ηθοποιοί
Τζιντάρα Πουνλάρμπ

Η **Τζιντάρα Φουρλάμπ** (จินตหรา พูนลาภ) είναι Ταϊλανδέζα τραγουδίστρια, ηθοποιός.

## Βιογραφία

### Ζωή
Γεννήθηκε στο Ισάν της Ταϊλάνδης. Η Τζιντάρα (καλλιτεχνικό όνομα) γεννήθηκε με το όνομα Τονγκμπάι Τζανλουάνγκ αλλά άλλαξε σε Τονγκμπάι Πουνλάρμπ όταν οι γονείς της εγγέγραψαν τον γάμο τους.

Ξεκίνησε να δουλεύει στο τραγούδι από τα νιάτα της. Έκανε 20 ηχογραφήσεις για την GMM Grammy και άλλες πέντε στην Master Tape. Από τότε έχει κάνει διάφορες άλλες ηχογραφήσεις Master Tape, με τίτλους όπως *Luk tung sa on* και *Mor lam sa on*, όλα σε μορφές VCD, CD και κασέτα (όπου στην γλώσσα Ισάν το "σα ον" μεταφράζεται κατά προσέγγιση σε "απολαυστικό").

Επίσης έχουν εκδοθεί συλλογές με τις μεγαλύτερες επιτυχίες της, μερικές από τις οποίες διαθέτουν βίντεο με τραγούδια από τα πρώτα της τραγούδια. Τα πρώτα πέντε της άλμπουμ είχαν μόνο λουκ τουνγκ, αλλά από τότε τα περισσότερα έχουν συνδυασμένο λουκ τουνγκ, μορ λαμ και μερικές φορές στρινγκ (ταϊλανδέζικη ποπ). Τα γνωστότερα τραγούδια στρινγκ της είναι τα "Ma Tammai" και "Faen Ja," και τα δύο σε συνεργασία με τον Τονγκτσάι ΜακΙντάιρ. Περιοδεύει κάθε χρόνο από τον Σεπτέμβριο έως τον Μάιο και έχει κάνει διάφορες εμφανίσεις σε Ευρώπη και Βόρεια Αμερική.

Μεταξύ των γνωστότερων τραγουδιών της είναι το "Sǎo Isǎan plát tìn" (สาวอีสานพลัดถิ่น, "κορίτσι του Ισάν χωρισμένο από το σπίτι," *άλμπουμ 9*), το οποίο ενσωματώνει διάφορα θέματα της ταϊλανδέζικης εξοχής, όπως τους άπιστους εραστές και την φτώχεια. Το "Arlai World Trade" ("θρυνώντας το Παγκόσμιο Εμπορικό Κέντρο" άλμπουμ *Luk tung sa on 6*) σχολιάστηκε από αγγλόγλωσσα μέσα ενημέρωσης στη χώρα για τον τρόπο με τον οποίο αντιμετώπιζε τις τρομοκρατικές επιθέσεις της 11ης Σεπτεμβρίου 2001.

Το 2003, το ταϊλανδέζικο υπουργείο πολιτισμού πρότεινε την απαγόρευση του τραγουδιού "Δάκρυα της συζύγου ενός υπολοχαγού" ("Namta mia nairoi") σε κρατικά μέσα ενημέρωσης.

Το 2004, ξεκίνησε να σπουδάζει στο Ινστιτούτο Ρατζαμπάτ Σούαν Σουνάντα της Μπανγκόκ, από το οποίο θα αποφοιτούσε το 2006. Σύμφωνα με εφημερίδες σκεφτόταν να καταθέσει υποψηφιότητα ως βουλευτίνα στις εκλογές του 2005 με το κόμμα Τσαρτ Τάι αλλά δεν το έπραξε. Κέρδισε τιμητικό πτυχίο από το ινστιτούτο Ρατζαμπάτ του Ρόι Ετ τον Οκτώβριο του 2004.

Μέχρι τον Φεβρουάριο του 2006, είχε κυκλοφορήσει 38 άλμπουμ και διάφορες μίξεις των τραγουδιών της.

### Κινηματογράφος και τηλεόραση
Το 2001, η Τζιντάρα συμμετείχε για πρώτη φορά σε τηλεοπτική σειρά, στην *Nai Hoy Tamin*, σχετικά με την ζωή των κατοίκων του Ισάν παλαιότερα. Συμπρωταγωνίστησε στην ταινία δράσης του 2006 *[[Chai Lai]]* (Επικίνδυνα λουλούδια), ως μέλος μιας άκρως απόρρητης ομάδας γυναικών μαχητριών του εγκλήματος.

## Δισκογραφία
*Took lauk auk rong rian (ถูกหลอกออกโรงเรียน)
*Wan puean kian jot mai (วานเพื่อนเขียนจดหมาย)
*Rai oi khoi rak (ไร่อ้อยคอยรัก)
*Songsan huajai (สงสารหัวใจ)
*Uaipon hai puean (อวยพรให้เพื่อน)
*Mor Lam Sa On+Luk Thung Sa on 1ο-14ο (หมอลำสะออน+ลูกทุ่งสะออน ชุด 1-14)
*Jintara Krob Krueang 1ο-9ο (จินตหราครบเครื่อง ชุด 1-9)
*Tao Ngoy (เต่างอย)
*Phak Dee Tee Jeb (ภักดีที่เจ็บ)

## Παραπομπές


## Εξωτερικοί σύνδεσμοι
* 

Κατηγορία:Ταϊλανδοί τραγουδιστές
Κατηγορία:Ταϊλανδοί ηθοποιοί
Μάνινα Βλιζιανών Αιτωλοακαρνανίας

H **Μάνινα Βλιζιανών** ή **Μάνινα Βλυζανών** ή **Βλυζιανίτικα Πηγάδια** ή **Πηγάδια** είναι πεδινό χωριό στο Ξηρόμερο της περιφερειακής ενότητας Αιτωλοακαρνανίας  σε υψόμετρο 90 μέτρα.

## Γεωγραφικά - ιστορικά στοιχεία
Η Μάνινα Βλιζιανών βρίσκεται δυτικά του Αχελώου ποταμού σε απόσταση 19 χλμ. Δ. από τον Αστακό και 36 χλμ ΝΔ. από το Αγρίνιο. Είναι κτισμένη μέσα στην περιοχή του Βελανιδόδασου Ξηρομέρου που θεωρείται το πιο συγκροτημένο δάσος βελανιδιάς (*Quercus macrolepis*) στην Ελλάδα, έχει ενταχθεί στο Δίκτυο NATURA 2000 και έχει χαρακτηριστεί ως τοπίο ιδιαίτερου φυσικού κάλους - ΤΙΦΚ. Στη νοτιοανατολική άκρη του χωριού είναι το κοιμητηριακό εξωκλήσι του Αγίου Νικολάου. Πρόκειται για κτίσμα του 1872, όπου σύμφωνα με την τοπική παράδοση την περίοδο της Επανάστασης του 1821 ο Γεώργιος Καραϊσκάκης είχε νικηφόρα συμπλοκή με Τούρκους. Μάχη έγινε και στις 12 Φεβρουαρίου 1828 μεταξύ μικρής ελληνικής δύναμης με επικεφαλής τον αρχιστράτηγο Ριχάρδο Τσώρτς και πολλαπλάσιας εχθρικής Τουρκαλβανών του Βελή Μπέη.

Οι πρώτοι κάτοικοι ήταν κυρίως Ηπειρώτες νομάδες από το Ματσούκι Ιωαννίνων και την περιοχή των Τζουμέρκων καθώς και μερικούς Ευρυτάνες. Οι ασχολίες τους σήμερα είναι η γεωργία, η κτηνοτροφία (χοιροτροφία) και διαθέτουν εξελιγμένες υποδομές, αλλά και μια αρκετά αναπτυγμένη τοπική οικονομία.

## Διοικητικά στοιχεία
Ως οικισμός αναφέρεται το 1845 στο ΦΕΚ 32Α - 08/12/1845 με το όνομα *Μάνινα Βλυζανών* να προσαρτάται στον τότε δήμο Αστακού. Το 1912 με το ΦΕΚ 261Α - 31/08/1912 διορθώνεται σε *Μάνινα Βλυζανών* ή *Καλέντζι*. Σύμφωνα με το σχέδιο Καλλικράτης, αποτελεί τη τοπική κοινότητα Στρογγυλοβουνίου που υπάγεται στη δημοτική ενότητα Αστακού του Δήμου Ξηρομέρου και σύμφωνα με την απογραφή του 2011 έχει πληθυσμό 170 κατοίκους.

## Εξωτερικοί σύνδεσμοι
Η ιστοσελίδα του Πολιτιστικού Εξωραϊστικού Συλλόγου Πηγαδίων «Η ΜΑΝΙΝΑ»

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου
Κυκλοεπτάνιο

Το **κυκλοεπτάνιο** (αγγλικά: *cycloheptane*) είναι κυκλοαλκάνιο με μοριακό τύπο **[[C7H14|C<sub>7</sub>H<sub>14</sub>]]**.

## Παραγωγή
Στη φύση, το κυκλοεπτάνιο εμφανίζεται στο αργό πετρέλαιο και μπορεί να εξαχθεί από αυτό.
Εναλλακτικά, παράγεται συνήθως από την κυκλοεπτανόνη, με αναγωγή Κλέμμενσεν

εναλλ.=|χωρίς-πλαίσιο|70x70εσ  \mathrm{+ 2Zn + 2HCl  \xrightarrow{Ni} ZnCl_2 + ZnO +}  εναλλ.=|50x50εσ


## Διαμορφώσεις
Οι δυο κυριότερες από τις πολλές πιθανές διαμορφώσεις είναι αυτή του «λουτήρα» και αυτή του «ανακλίντρου»: 
Αρχείο:Cycloheptane boat conformation.svg|Λουτήρας.
Αρχείο:Cycloheptane chair conformation.svg|Ανάκλιντρο.


## Φυσικές ιδιότητες
Το χημικά καθαρό κυκλοεπτάνιο, στις κανονικές συνθήκες περιβάλλοντος, είναι άχρωμο ελαιώδες υγρό, με ήπια αρωματική οσμή. Η κανονική θερμοκρασία βρασμού του 119 °C. Σύμφωνα με τη συνάρτηση Αντοΐν-Γκλέιχουνγκ, η συνάρτηση τάσης ατμών του αντιστοιχεί στον ακόλουθο μαθηματικό τύπο: 
 \mathrm{log_{10}P=A-\frac{B}{T+C}} 
όπου P πίεση σε μπαρ (bar), T απόλυτη θερμοκρασία (σε K), A = 3,97710, Β = 1330,402, C = 56,946. Ο τύπος ισχύει για θερμοκρασιακό εύρος 341,3-432,2 K.

Στη στερεοποιημένη φάση, το κυκλοεπτάνιο εμφανίζεται σε τέσσερεις πολυμορφικές καταστάσεις. Οι θερμοκρασίες μετάβασης είναι οι ακόλουθες:

# IV → III: -138&nbsp;°C.
# III → II: -75&nbsp;°C.
# II → I: -61&nbsp;°C.
# Η κατάσταση I έχει κανονική θερμοκρασία τήξης τους -8 ° C.

## Χημικές ιδιότητες
Οι πιο αξιοσημείωτες χημικές ιδιότητες του κυκλοεπτανίου είναι οι ακόλουθες:

1. Το κυκλοεπτάνιο μπορεί να ισομεριστεί θερμικά σε μεθυλοκυκλοεξάνιο, παρουσία χλωριούχου αργιλίου (AlCl3):

χωρίς-πλαίσιο|350x350εσ

2. Η λειτουργικότητα του κυκλοεπτανίου μπορεί να επιτευχθεί μετά από χλωρίωση με N-χλωροσουκινιμίδιο: 

χωρίς-πλαίσιο|350x350εσ


## Εφαρμογές
Χρησιμοποιείται ως μη πολικός διαλύτης από τη χημική βιομηχανία, καθώς και ως ενδιάμεση ένωση για την παραγωγή χημικών προϊόντων, συμπεριλαμβανομένων και φαρμακευτικών.

## Ασφάλεια

Η ένωση είναι εύφλεκτη και οι ατμοί της σχηματίζουν εύφλεκτα μείγματα με τον αέρα. Η ελάχιστη θερμοκρασία ανάφλεξης της ένωσης ανέρχεται σε 6° C, Το ελάχιστο όριο αναφλεξιμότητας είναι 1,1% κατ' όγκο.

Οι ατμοί κυκλοεπτανίου ερεθίζουν τα μάτια και μπορεί να προκαλέσουν δύσπνοια, αν εισπνευθούν σε μεγάλη ποσότητα.

## Αναφορές και σημειώσεις


## Πηγές

* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985: Σελ.126, 6.1.
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Κυκλοαλκάνια
Κατηγορία:C7
Κατηγορία:Μητρικές ενώσεις
Εθνοτικές ομάδες στην Αλγερία

Οι **εθνοτικές ομάδες στην [[Αλγερία]]** περιλαμβάνουν Άραβες, Βερβέρους και Ευρωπαίους.

## Βερβέροι
Οι Βερβέροι αποτελούν τον αυτόχθονο πληθυσμό της Αλγερίας. Ξεκινώντας με το βασίλειο της Νουμιδίας μέχρι το Μεσαίωνα, οι Βερβέροι είχαν εκτενείς ιστορικές σχέσεις τόσο με τους Ρωμαίους όσο και με τους Φοίνικες, που τελικά έχτισαν την Καρχηδόνα στη γη τους. Μερικώς εκρωμαϊσμένοι και εκχριστιανισμένοι κατά τη διάρκεια της Ρωμαϊκής Αυτοκρατορίας, οι Βερβέροι και οι περιοχές τους εξισλαμίστηκαν τον 7ο αιώνα με την επέκταση της Αυτοκρατορίας των Ομαγιαδών της Συρίας. Προηγούμενες ρωμαιο-βερβερικές πόλεις άρχισαν σταδιακά να γίνονται αραβο-βερβερικές, με την ανάπτυξη εκεί του αραβοϊσλαμικού πολιτισμού. Η αραβοποίηση θεωρήθηκε ως ένα μικρό φαινόμενο, κυρίως λόγω των πολιτιστικών και οικονομικών ανταλλαγών μεταξύ του νέου Μαγκρέμπ και του παλαιού Μασρέκ του αραβικού κόσμου μέχρι τον 12ο αιώνα. Με την εισβολή της φυλής των Βεδουίνων Μπανού Χιλάλ επεκτάθηκε η πολιτισμική επιρροή των Αράβων στις εσωτερικές περιοχές. Μέσα σε λίγους αιώνες, η γλωσσική αραβοποίηση του Μαγκρέμπ έγινε πολύ πιο σημαντική και κυρίαρχη.

Οι βερβερόφωνοι Αλγερινοί χωρίζονται σε πολλές υποομάδες. Οι Καβύλοι, φυλή αγροτικής ενασχόλησης, ζουν στο συμπαγές ορεινό τμήμα του βόρειου τμήματος της χώρας μεταξύ Αλγερίου και Κωνσταντίνης. Οι Σαουίγια ζει στα Όρη Ωρές της βορειοανατολικής χώρας. Οι φυλές Τσενούα και διάφορες παρόμοιες ομάδες των Ζενάτα κατοικούν σε μια πολύ μεγάλη περιοχή από την κεντρική έως τη δυτική Αλγερία. Οι Μοζαβίτες καταλαμβάνουν αγροτικές περιοχές στην όαση Μζαμπ. Φυλές της ερήμου περιλαμβάνουν τους Τουαρέγκ και τους Τουάτ.

## Άλλες εθνοτικές ομάδες
Άλλες εθνοτικές ομάδες στην Αλγερία περιλαμβάνουν Ευρωπαίους γαλλικής, ισπανικής, ιταλικής και μαλτέζικης καταγωγής, οι οποίοι υπολογίζονται σε λιγότερο από το 1% του πληθυσμού κατά το 2005. Στην Αλγερία υπήρχε μια σημαντική εβραϊκή κοινότητα, της οποίας τα περισσότερα μέλη εγκατέλειψαν την περιοχή μετά την ανεξαρτησία της Αλγερίας.

## Παραπομπέ


Κατηγορία:Αλγερία
Κατηγορία:Εθνοτικές ομάδες στη Βόρεια Αφρική
Πανελλήνιο Πρωτάθλημα Ενόργανης Γυμναστικής 2003

Το **Πανελλήνιο Πρωτάθλημα Ενόργανης Γυμναστικής 2003** ήταν η 33η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 5 έως και την Κυριακή 6 Απριλίου του 2003.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Ν.Ο. Άρης Νίκαιας και στις γυναίκες ο Α.Γ.Ε.Μ.Σ. Σπάρτακος.

## Κάτοχοι μεταλλίων
2001 | 2002 | 2003 | 2004 | 2005

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
*Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Ασημένιο στεφάνι» στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2003
Κατηγορία:Διοργανώσεις ενόργανης γυμναστικής στη Θεσσαλονίκη
Επίκεντρο

Το **επίκεντρο** είναι το σημείο της επιφάνειας της Γης ακριβώς πάνω από ένα υπόκεντρο ή εστίαση, από το οποίο μπορεί να προέρχεται ένας σεισμός ή μια υπόγεια έκρηξη.

## Ζημιά στην επιφάνεια
[αριστερά|μικρογραφία|240x240εσ|Το επίκεντρο βρίσκεται ακριβώς πάνω από το [Εστία σεισμού|υπόκεντρο ενός σεισμού]]
Στους σεισμούς, το επίκεντρο είναι συνήθως η περιοχή με τις περισσότερες ζημιές, αλλά το μήκος της ρήξης του ρήγματος στο υπέδαφος μπορεί να εξαπλωθεί στην επιφάνεια και να επηρεάσει μια μεγάλη περιοχή. Για παράδειγμα, στον σεισμό του Ντενάλι του 2002 με ένταση 7.9 ρίχτερ στην Αλάσκα, το επίκεντρο ήταν στο δυτικό άκρο της ρήξης αλλά η μεγαλύτερη ζημιά έγινε σε μια περιοχή 330 χιλιόμετρα ανατολικά. Τα εστιακά βάθη των σεισμών που συμβαίνουν σε ηπειρωτικό φλοιό έχουν συνήθως επίκεντρο 2 με 20 χιλιομέτρων. Οι ηπειρωτικοί σεισμοί με βάθος κάτω από 20 χιλιόμετρα είναι σπάνιοι, ενώ σε ζώνες υποβύθισης οι σεισμοί μπορεί να προέρχονται από βάθη βαθύτερα των 600 χιλιομέτρων.

## Απόσταση επικέντρου
Κατά τη διάρκεια ενός σεισμού, τα σεισμικά κύματα διαδίδονται σε όλες τις κατευθύνσεις από το υπόκεντρο. Η σεισμική σκίαση παρουσιάζεται στην αντίθετη πλευρά της Γης από το επίκεντρο του σεισμού, διότι ο υγρός εξωτερικός πυρήνας του πλανήτη διαθλά τα διαμήκη ή συμπιεστικά κύματα (P-κύματα), ενώ απορροφά τα εγκάρσια ή διάτμητα κύματα (S-κύματα). Έξω από την σεισμική ζώνη σκιάς, μπορούν να εντοπιστούν και τα δύο κύματα, αλλά, λόγω των διαφορετικών ταχυτήτων και μονοπατιών μέσα από τη Γη, φτάνουν σε διαφορετικές χρονικές στιγμές. 

Η απόσταση του επικέντρου χρησιμοποιείται επίσης κατά τον υπολογισμό των σεισμικών μεγεθών, όπως αναπτύχθηκε από τον Ρίχτερ και Γκούτενμπεργκ.


## Ετυμολογία και χρήση
Η λέξη προέρχεται από το αρχαίο ελληνικό επίθετο ἐπίκεντρος Ο όρος επινοήθηκε από τον Ιρλανδό σεισμολόγο Ρόμπερτ Μάλλετ.

Η λέξη επίκεντρο χρησιμοποιείται και με την έννοια του κέντρου. Για παράδειγμα, το «Περιορίστηκαν οι μετακινήσεις στην Κινεζική επαρχία η οποία πιστεύεται ότι είναι το επίκεντρο της επιδημίας SARS.»

## Παραπομπές

Κατηγορία:Σεισμολογία
Different World (τραγούδι)

Το ***Different World*** είναι ένα τραγούδι του βρετανικού heavy metal συγκροτήματος Iron Maiden, το οποίο συμπεριλήφθηκε στον δέκατο-τέταρτο δίσκο τους, ονόματι *[[A Matter of Life and Death]]*, του 2006. Την ίδια χρονιά κυκλοφόρησε και ως single, το τελευταίο από τον παραπάνω δίσκο. Το single σημείωσε εισπρακτική επιτυχία, φτάνοντας μεταξύ άλλων, στο νούμερο 1 των φινλανδικών και των ισπανικών charts. Επίσης, έφτασε στο νούμερο 3 των ιταλικών, των δανικών, των σκοτσέζικων και των βρετανικών charts, ενώ έφτασε και στο νούμερο 5 των ελληνικών.

Το κομμάτι αποτελεί έναν φόρο τιμής στον τραγουδιστή των Thin Lizzy, Φιλ Λάινοτ, με τον Ντίκινσον, να τραγουδά, σε κάποια σημεία, με τον τρόπο που θα το έκανε και ο Λάινοτ. Για την προώθηση του κομματιού, κυκλοφόρησαν δύο video clips.  Το κομμάτι ακούγεται και στο βιντεοπαιχνίδι, *Tony Hawk's Downhill Jam*. Το 2008, το tribute band των Iron Maiden, The Iron Maidens, το διασκεύασε σε μία ακουστική εκτέλεση και το συμπεριέλαβε στο EP, *The Roots of All Evil*.

## Παραπομπές


## Εξωτερικοί σύνδεσμοι
* Music video (stream)

Κατηγορία:Τραγούδια του 2006
Κατηγορία:Singles του 2006
Κατηγορία:Τραγούδια των Iron Maiden
Κατηγορία:Singles της EMI Records
Βραβείο Μαρτσέλο Μαστρογιάνι

μικρογραφία|Ο Άμπραχαμ Άττα βραβευμένος με το Μαρτσέλο Μαστρογιάνι το 2015
Το **Βραβείο Μαρτσέλο Μαστρογιάνι** (ιταλικά: Premio Marcello Mastroianni), είναι ένα από τα βραβεία που απονέμονται στο Διεθνές Φεστιβάλ Κινηματογράφου της Βενετίας και ιδρύθηκε το 1998 προς τιμή του ιταλού ηθοποιού Μαρτσέλο Μαστρογιάνι, ο οποίος πέθανε στα τέλη του 1996. 
Το βραβείο δημιουργήθηκε για να αναγνωρίσει έναν αναδυόμενο άνδρα ή γυναίκα ηθοποιό.

## Βραβευμένοι ηθοποιοί

## Παραπομπές


## Εξωτερικοί σύνδεσμοι
* La Biennale di Venezia - Επίσημη Ιστοσελίδα του Φεστιβάλ Βενετίας 
* Το Φεστιβάλ Βενετίας στην IMDb  

Κατηγορία:Κινηματογραφικά βραβεία στην Ιταλία
Κατηγορία:Διεθνές Φεστιβάλ Κινηματογράφου Βενετίας
Ζοάν Μαρσιάλ

Ο **Ζοάν Μαρσιάλ** (γαλλικά:*Johan Martial,* 30 Μαΐου 1991) είναι Γάλλος ποδοσφαιριστής με καταγωγή από τη Μαρτινίκα, ο οποίος αγωνίζεται ως κεντρικός αμυντικός για τον Παναιτωλικό. Ήταν διεθνής με τις Εθνικές Γαλλίας U19 και U20.   

## Σταδιοδρομία σε συλλόγους
Εντάχθηκε στη Μπαστία, αφού αποχώρησε από την Κλερμόν Οβέρν. Έκανε την πρώτη του εμφάνιση με την πρώτη ομάδα σε έναν αγώνα της Λιγκ 2 εναντίον της Μονπελιέ στις 13 Μαρτίου 2009, όπου έκανε το επαγγελματικό ντεμπούτο μπαίνοντας ως αλλαγή στα τελευταία λεπτά του αγώνα, στη νίκη με 1-0. 

Στις 2 Αυγούστου 2010, δόθηκε δανεικός στη Μπρεστουά της Λιγκ 1 για τη σεζόν 2010-11. Ο δανεισμός εξελίχθηκε σε μόνιμη μετακίνηση στο τέλος της σεζόν. 

Το 2015, μετά τη λήξη του συμβολαίου του με τη Μπρεστουά, ο Μαρσιάλ εντάχθηκε στην Τρουά. 

Στις 20 Ιουνίου 2017, μετά την επαναφορά της Τρουά στην κορυφαία κατηγορία, ο Μαρσιάλ μετακόμισε για πρώτη φορά στο εξωτερικό, υπογράφοντας με τη Μακάμπι Πετάχ Τίκβα του Πρωταθλήματος Ισραήλ. Το Φεβρουάριο του 2019, μετακινήθηκε στην Ασντόντ. 

Στις 4 Ιουλίου 2019, υπέγραψε διετές συμβόλαιο με τον Παναιτωλικό, με ελεύθερη μεταγραφή. 

## Διεθνής σταδιοδρομία
Ο Μαρσιάλ έκανε το ντεμπούτο του για την Εθνική Γαλλίας U19 στις 9 Σεπτεμβρίου 2009, σε μία φιλική ισοπαλία με 3-3 εναντίον της Ιαπωνίας. Συμμετείχε στην ομάδα που κέρδισε το Ευρωπαϊκό Πρωτάθλημα U19 του 2010 στη Γαλλία, παίζοντας στο τελευταίο αγώνα της φάσης ομίλων, μία ισοπαλία με 1-1 εναντίον της Αγγλίας. 

Είναι διεθνής με την Εθνική ανδρών Μαρτινίκας. 

## Προσωπική ζωή
Είναι ο μεγαλύτερος αδελφός του Αντονί Μαρσιάλ, ο οποίος αγωνίστηκε στη Μάντσεστερ Γιουνάιτεντ ενώ σήμερα αγωνιζεται στην Α.Ε.Κ. και στην Εθνική Γαλλίας.   

## Διακρίσεις
**Γαλλία U19** 

* Ευρωπαϊκό Πρωτάθλημα U19: 2010  

## Παραπομπές

## Εξωτερικοί σύνδεσμοι

* Προφίλ στο LFP.fr 
*   
* Προφίλ στο Transfermarkt.com 

Κατηγορία:Γάλλοι ποδοσφαιριστές
Κατηγορία:Ποδοσφαιριστές από τη Μαρτινίκα
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Μαρτινίκας
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Σταντ Μπρεστουά
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές Μακάμπι Πετάχ Τίκβα
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στο Ισραήλ
Άγιοι Θεόδωροι Χαλκιοπούλων Αιτωλοακαρνανίας

Οι **Άγιοι Θεόδωροι** είναι οικισμός του δήμου Αμφιλοχίας στην περιφερειακή ενότητα Αιτωλοακαρνανίας. Σύμφωνα με την απογραφή του 2011 έχει πληθυσμό 111  κατοίκων.

## Γενικά στοιχεία
Οι Άγιοι Θεόδωροι βρίσκονται κοντά και δυτικά του Ίναχου ποταμού σε απόσταση 42 χιλιομέτρων ΒΑ. από την Αμφιλοχία και 1,5 χλμ. νοτιοδυτικά του Νέου Χαλκιόπουλου, κτισμένοι σε υψόμετρο 320 μέτρων. Επίσημα, ο οικισμός αναφέρεται για πρώτη φορά το 1940 να ανήκει στην τότε κοινότητα Χαλκιοπούλων της επαρχίας Βάλτου. Από το 1997 μέχρι το 2010 ανήκε στον καποδιστριακό δήμο Ινάχου, ενώ σύμφωνα με το σχέδιο Καλλικράτης, μαζί με τους οικισμούς Προσήλια, Άγιος Βλάσιος, Άγιος Μηνάς, Αγραπιδόκαμπος, Νέο Χαλκιόπουλο, Ξωμερή και Χαλκιόπουλοι αποτελούν την Τοπική Κοινότητα Χαλκιοπούλων που ανήκει στη Δημοτική Ενότητα Ινάχου του δήμου Αμφιλοχίας.

## Απογραφές πληθυσμού

## Δείτε επίσης
Ο συνώνυμος οικισμός στο δήμο Αμφιλοχίας Άγιοι Θεόδωροι Κεχρινιάς

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Different World

O τίτλος **Different World** μπορεί να αναφέρεται: 

## Μουσική
### Άλμπουμ
* Different World (άλμπουμ, Uriah Heep)

### Τραγούδια
* Different World (τραγούδι), Iron Maiden
Ιερά Μονή Γενεσίου Θεοτόκου Δαμάστας

Η **Ιερά Μονή Γενεσίου Θεοτόκου Δαμάστας**, είναι γυναικείο μοναστήρι, που βρίσκεται 23 χιλ. από τη Λαμία, σε υψόμετρο 740 μ., στο Καλλίδρομο όρος. Εορτάζει στις 8 Σεπτεμβρίου, στα Γενέθλια της Θεοτόκου.

Η μονή είχε καεί μερικά χρόνια πριν την Επανάσταση του 1821. Το καθολικό της μονής, που έχει μορφή σταυρικής βασιλικής μετά τρούλου και είναι οκτάπλευρο συμμετρικό, δεν είναι γνωστό πότε χτίστηκε. Ιστορήθηκε το 1818 ενώ η θαυματουργή εικόνα της Παναγίας, που βρίσκεται στη μονή, είναι έργο του 16ου αιώνα και φέρει επάργυρη επένδυση του 1892. Η αγιογράφηση της μονής έγινε με έξοδα του αγωνιστή της επανάστασης Γ. Δυοβουνιώτη σύμφωνα με επιγραφή που σώζεται πάνω από την είσοδο του καθολικού.

Στη διάρκεια της Επανάστασης του 1821 η μονή υπήρξε κέντρο των επαναστατών στη Στερεά Ελλάδα. Μετά τη δημιουργία του ελληνικού βασιλείου διαλύθηκε και έχασε την περιουσία της με το διάταγμα του Όθωνα το 1833. Περίπου εκατό χρόνια αργότερα εγκαταστάθηκε στη μονή μικρή ανδρική αδελφότητα μοναχών ενώ το 1953 μετατράπηκε σε γυναικείο μοναστήρι.

Σχετικά με την προέλευση της ονομασίας Δαμάστα υπάρχουν οι δυο εκδοχές: σύμφωνα με την πρώτη προέρχεται από το Δαμάστρα, που σημαίνει την Παναγία που δαμάζει τα πάθη και τον πόνο, ενώ σύμφωνα με τη δεύτερη η εικόνα της Παναγίας είχε έρθει από τη Δαμασκό και σιγά σιγά το αρχικό Δαμάσκα έγινε Δαμάστρα.

## Εξωτερικοί σύνδεσμοι
*http://www.imfth.gr/content/genesioy-tes-theotokoy-damastas
*http://www.monastiria.gr/iera-moni-panagias-damastas

Κατηγορία:Μονές της περιφερειακής ενότητας Φθιώτιδας
Κατηγορία:Δήμος Λαμιέων
Βρουβιανά Αιτωλοακαρνανίας

Τα **Βρουβιανά** είναι χωριό της δημοτικής ενότητας Ινάχου του δήμου Αμφιλοχίας στην Περιφερειακή Ενότητα Αιτωλοακαρνανίας και σε υψόμετρο 500 μέτρα.

## Γεωγραφικά - ιστορικά στοιχεία
Τα Βρουβιανά βρίσκονται στα βορειοανατολικά όρια με την Περιφερειακή Ενότητα Ευρυτανίας και δυτικά του Αχελώου ποταμού. Το σημαντικότερο αξιοθέατο είναι στα νοτιοανατολικά του χωριού το πέτρινο γεφύρι της Τέμπλας που ενώνει τον ορεινό Βάλτο με τα χωριά της Δυτικής Ευρυτανίας. Κτίστηκε το 1909 από τον Ηπειρώτη μάστορα Νικόλαο Σούλη, με χρηματοδότηση του Βαλτινού πολιτικού Νικολάου Στράτου.

### Απογραφές πληθυσμού

## Ονομασία - Διοικητικά
Το παλιό όνομα του χωριού είναι *Προβιανά* και έτσι αναφέρονται το 1908 στο ΦΕΚ 28Α - 08/02/1908 να προσαρτάται στον τότε δήμο Ιδομένης. Το 1940 διορθώνεται σε Βρουβιανά. Επίσημα αναφέρεται για πρώτη φορά το 1908 να ανήκει στην τότε κοινότητα Χαλκιοπούλων. Σύμφωνα με το σχέδιο Καλλικράτης, μαζί με το Αυλάκι αποτελούν την Τοπική Κοινότητα Βρουβιανών που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 221 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας